CELEX: 32015R1549
Language: hu
Date: 2015-09-17 00:00:00
Title: A Bizottság (EU) 2015/1549 felhatalmazáson alapuló rendelete (2015. szeptember 17.) a tej- és tejtermékágazatot érintő ideiglenes rendkívüli intézkedéseknek a vajra és a sovány tejporra vonatkozó 2015. évi állami intervenciós időszak meghosszabbítása és a vajra és a sovány tejporra vonatkozó 2016. évi állami intervenciós időszak előrehozatala formájában történő megállapításáról

18.9.2015   
            
            
               HU
            
            
               Az Európai Unió Hivatalos Lapja
            
            
               L 242/28
            
         A BIZOTTSÁG (EU) 2015/1549 FELHATALMAZÁSON ALAPULÓ RENDELETE
   (2015. szeptember 17.)
   a tej- és tejtermékágazatot érintő ideiglenes rendkívüli intézkedéseknek a vajra és a sovány tejporra vonatkozó 2015. évi állami intervenciós időszak meghosszabbítása és a vajra és a sovány tejporra vonatkozó 2016. évi állami intervenciós időszak előrehozatala formájában történő megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 219. cikke (1) bekezdésére, összefüggésben a 228. cikkével,
   mivel:
   
               (1)
            
            
               Oroszország 2014. augusztus 7-én betiltotta egyes termékeknek, köztük a tejnek és a tejtermékeknek az Unióból Oroszországba történő bevitelét. Egy fontos exportpiac hirtelen kiesése miatt ez a tilalom piaci zavarokhoz vezetett, és jelentős árcsökkenést okozott.
            
         
               (2)
            
            
               2015. június 25-én Oroszország további egy évre, 2016. augusztus 6-ig meghosszabbította az Unióból származó mezőgazdasági termékek és élelmiszerek importjára vonatkozó tilalmat.
            
         
               (3)
            
            
               Emellett 2014-ben és 2015 első hónapjaiban általában véve visszaesett a tej és a tejtermékek iránti globális kereslet.
            
         
               (4)
            
            
               Ennek következtében a vaj és a sovány tejpor ára tovább csökkent az Unióban, és az árakat leszorító piaci nyomás várhatóan továbbra sem enyhül majd.
            
         
               (5)
            
            
               Így olyan helyzet alakult ki, amelyben az 1308/2013/EU rendelet szerinti szokásos intézkedések nem tűnnek elégségesnek a piaci zavar kezeléséhez.
            
         
               (6)
            
            
               Az 1308/2013/EU rendelet 12. cikkének d) pontja értelmében március 1-jétől szeptember 30-ig van lehetőség állami intervencióra a vaj és a sovány tejpor tekintetében. Az 1336/2014/EU rendeletben (2) meghatározott ideiglenes rendkívüli intézkedéseknek megfelelően 2015-ben január 1-jétőlszeptember 30-ig van lehetőség állami intervencióra a vaj és a sovány tejpor tekintetében.
            
         
               (7)
            
            
               Annak érdekében, hogy mielőbb használható legyen valamennyi lehetséges piaci intézkedés, és megakadályozható legyen az árak további csökkenése és a piaci zavarok súlyosbodása, fontos, hogy az állami intervenció lehetősége zavartalanul fennálljon a következő intervenciós időszak kezdetéig, 2016. március 1-jéig.
            
         
               (8)
            
            
               Következésképpen a vaj és a sovány tejpor tekintetében helyénvaló meghosszabbítani a 2015. évi intervenciós felvásárlási időszakot 2015. december 31-ig, a 2016. évi intervenciós felvásárlási időszak kezdetét pedig helyénvaló január 1-jében meghatározni.
            
         
               (9)
            
            
               Annak érdekében, hogy az e rendeletben előírt ideiglenes intézkedések azonnali hatást gyakoroljanak a piacra és hozzájáruljanak az árak stabilizálásához, ennek a rendeletnek a kihirdetése napját követő napon kell hatályba lépnie,
            
         ELFOGADTA EZT A RENDELETET:
   1. cikk
   Az 1308/2013/EU rendelet 12. cikkének d) pontjától eltérve a vajra és a sovány tejporra vonatkozó 2015. évi állami intervenciós időszak meghosszabbodik 2015. december 31-ig.
   Az 1308/2013/EU rendelet 12. cikkének d) pontjától eltérve 2016-ban január 1-jétőlszeptember 30-ig nyílik lehetőség állami intervencióra a vaj és a sovány tejpor tekintetében.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2014. december 16-i 1336/2014/EU felhatalmazáson alapuló rendelete a tej- és tejtermékágazatot érintő ideiglenes támogatási intézkedéseknek a vajra és sovány tejporra vonatkozó 2015. évi állami intervenciós időszak előrehozatala formájában történő megállapításáról (HL L 360., 2014.12.17., 13. o.).